**Catherine Jane Ford** (fødd 5. desember 1969 i London i Storbritannia), kjend som **Catherine Tate**, er ein britisk skodespelar og komikar. Hun har vunne ei rekkje prisar og utmerkingar for sin innsats i BBC-humorserien *The Catherine Tate Show* (2004–2007), og ho har blitt nominert til en internasjonal Emmy-pris og sju BAFTA-prisar. Ho er kjend for sine roller i seriar som *Catherine Tate's Nan* og som Nellie Bertram i amerikanske *The Office*.

Liv og virke
------------

### Bakgrunn

Catherine Ford blei fødd i London og vaks opp i Brunswick Centre. Hun blei utdanna ved *St Joseph's Roman Catholic Primary School* i Holborn, *Notre Dame Roman Catholic Girls' School* , *Salesian College* og *Central School of Speech and Drama*.

### Karriere

Frå 1988 til 1990 turnerte Tate med National Youth Theatre-oppsetjinga av *Blodbryllaup*, med blant andre Daniel Craig og Jessica Hynes. I 1994 fekk ho rolla som Lydia Lubey i Oxford Stage Company si oppsetjinga av Arthur Miller sitt *All My Sons*. Seinare jobba ho ved Royal National Theatre, der ho hadde mindre roller i *The Way of the World* (1995) og *Le roi s'amuse* (1996). Tate spelte også med Royal Shakespeare Company under kompaniet sin timånaders-turné i Storbritannia, Australia og USA med Lee Hall sin versjon av *The Servant of Two Masters* (2000–2001).

I midten av 1990-åra fekk Tate fleire tv-roller og byrja med standup-komedie. I 2004 fekk ho sitt store gjennombrot med sketsjshowet *The Catherine Tate Show* på BBC. Innsatsen gav ho fleire pris-nominasjonar og ei rekkje nye roller. Blant anna spelte ho Donna Noble i julespesialen til *Doctor Who*, og blei seinare vikaren til Den tiande Doktoren i serien i 2008.

Etter sukessen med *The Catherine Tate Show*, fekk Tate rolla som Joanie Taylor («Nan») i BBC One-komiserien *Catherine Tate's Nan* (2009–2015) og filmen *The Nan Movie* (2022). I 2011 hadde ho ei fast rolle som Nellie Bertram i den amerikanske versjonen av *The Office*, og fram til serien slutta.

Tate hadde rolla som Miss Sarah Postern i BBC One-serien *Big School* (2013–2014) og hadde stemma til Magica frå Tryll i animasjonsserien *Ole, Dole og Doffen på eventyr* (2017–2021). I 2022 spelte Tate seks roller i Netflix-serien, *Hard Cell*, som ho også var med på å skrive og regissere.

Tate har også hatt fleire større og mindre filmroller, blant anna i *Love and Other Disasters* (2006), *Mrs Ratcliffe's Revolution* (2007), *Gulliver's Travels* (2010), *Monte Carlo* (2011) og *SuperBob* (2015). Ho presenterte dei britiske jurypoenga under finalen av Eurovision Song Contest 2023 i Liverpool.

Kjelder
-------

1. ↑  «Catherine Tate webchat – as it happened». *theGuardian* (på engelsk). 26. november 2014. ISSN 0261-3077. Henta 17. mai 2023.
2. ↑  «CatherineTate | Theatricalia». *theatricalia.com*. Henta 17. mai 2023.
3. ↑  Mangan, Lucy (12. juli 2005). «'I'm a lazy control freak'». *TheGuardian* (på engelsk). ISSN 0261-3077. Henta 17. mai 2023.
4. ↑  Gibson, Owen (23. desember 2005). «The Guardian profile: Catherine Tate». *TheGuardian* (på engelsk). ISSN 0261-3077. Henta 17. mai 2023.
5. ↑  «Tate to be Doctor's new companion» (på engelsk). 3. juli 2007. Henta 17. mai 2023.
6. ↑  «The Office Promotes Catherine Tate to Series Regular». *TVGuide.com* (på engelsk). Henta 17. mai 2023.
7. ↑  «TheTruth About Catherine Tate On The Office». *Looper* (på engelsk). 11. mai 2020. Henta 17. mai 2023.
8. ↑  «Netflixannounces new Catherine Tate comedy series Hard Cell». *About Netflix* (på engelsk). Henta 17. mai 2023.
9. ↑  Sansome, Jessica (13. mai 2023). «CatherineTate makes Eurovision viewers 'scream' as she makes hidden reference». *Manchester Evening News* (på engelsk). Henta 17. mai 2023.

* *Denne artikkelen bygger på «Catherine Tate» frå Wikipedia på bokmål, den 6. mars 2024.*